Gwrthdrawiad Trên Talerddig

Ar 21 Hydref 2024 gwrthdrawodd dau drên a weithredid gan Drafnidiaeth Cymru ger dolen basio Talerddig, yng nghymuned Llanbrynmair, Powys.

Y ddamwain
Am 19:26 ar 21 Hydref 2024, bu dau trên teithwyr mewn gwrthdrawiad benben tua 800 metr i'r gorllewin o ddolen basio Talerddig, yng nghymuned Llanbrynmair, Powys. Y ddau drên dan sylw oedd yr 18:31 o Amwythig i Aberystwyth, a'r 19:09 o Fachynlleth i Amwythig. Aethpwyd â 15 o bobl i'r ysbyty gydag anafiadau, pedwar ohonynt yn ddifrifol, ond ni ddisgrifiwyd unrhyw un fel rhai oedd yn bygwth bywyd neu newid bywyd. Bu farw un teithiwr yn fuan ar ôl y ddamwain; adroddwyd y bu farw o drawiad ar y galon. Fe adroddwyd hefyd y llwyddodd y gyrrwr mewn un o'r trenau i rybuddio'i deithwyr o'r gwrthdrawiad eiliadau cyn iddo ddigwydd. Yn ôl ffynonellau swyddogol, cyflymder y trên a oedd yn symud oedd 15 mya pan darodd e'r trên arall.

Unedau Dosbarth 158 DMU (Uned Lluosog Dîsel) oedd y ddau drên. Digwyddodd y ddamwain pan nid oedd y gwasanaeth i'r gorllewin (Amwythig-Aberystwyth) yn gallu stopio wrth y ddolen basio yn Nhalerddig. Tarodd e'r trên a oedd am deithio i'r dwyrain yn syth wedyn, nad oedd yn symud ar y pryd.

Ymateb
Roedd Gwasanaeth Ambiwlans Cymru, Heddlu Trafnidiaeth Prydeinig, Heddlu Dyfed-Powys, Gwasanaeth Tân ac Achub Canolbarth a Gorllewin Cymru i gyd yn bresennol yn y fan a'r lle yn dilyn y digwyddiad, ynghyd â hofrenyddion Ambiwlans Awyr Cymru a Gwylwyr y Glannau EF, a chafodd ffordd yr A470 ei chau dros dro. Daethpwyd â bysiau i safle'r gwrthdrawiad i gludo'r teithwyr ymlaen at eu cyrchfannau priodol. Datganodd Trafnidiaeth Cymru y byddai Rheilffordd y Cambrian yn cau rhwng Amwythig a Machynlleth am dridiau o leiaf.

Ymchwiliad
Anfonwyd tîm o ymchwilwyr i safle'r ddamwain gan yr RAIB (, ), sef y corff sy'n gyfrifol am ymchwilio digwyddiadau diogelwch ar y rheilffyrdd ym Mhrydain. Agoron nhw ymchwiliad ffurfiol ar 22 Hydref. Canfu archwiliadau cychwynnol y RAIB tystiolaeth o adlyniad gwael ar y lein yn ardal y ddamwain, gan gyflwyno'r posibilrwydd y gallai'r trên wedi llithro ar hyd y cledrau wrth i'r gyrrwr geisio gweithredu'r brêc.

Cefndir
Lein undrac ydy Rheilffordd y Cambrian, gyda threnau'n defnyddio dolennau pasio, sef adrannau byr o drac dwbl, i basio eu gilydd, gan gynnwys yr un yn Nhalerddig. Mae'r system hwn yn caniatáu gwasanaethau amlach yn y ddau gyfeiriad. Fel arfer, mae'r trên cyntaf i gyrraedd y ddolen yn stopio wrthi, tra bod trên arall yn pasio heibio ar y trac cyflin. Os ydy trên yn rhedeg yn hwyr, bydd rhaid i'r trên cyntaf aros yno nes i'r ail gyrraedd y ddolen hefyd. Lleolir Dolen Basio Talerddig rhwng gorsafoedd Machynlleth a Chaersŵs.

Cyfeiriadau

Categori:2024 yng Nghymru
Categori:Damweiniau trên